**List**

- ein avbjóðing til tín, sum dámar at arbeiða við list burturav.

**Endamál:**

Endamálið við lærugreinini list er uppliva listaheimin gjøgnum listasøgu, myndagreining og sjálvstøðugt arbeiði, sum er viðvirkandi at tú mennist persónliga.

**Innihald:**

* Royna ymiskar tekniteknikkir við blýanti, koli, pastelli osfr.
* Royna ymiskar máliteknikkir so sum akryl, akvarell. Eisini fert tú at mála á lørift.
* Skapa úr ymiskum tilfari, t.d. við leiri.
* Arbeiða við grafikki og installatiónum.
* Læra at úttrykkja tankar og kenslur í listini.
* Tíð til djúphugsni við listarligum uppgávum.
* Vitja Listasavnið, Norðurlandahúsið, Mest, Steinprent og aðrar listaframsýningar í býnum.
* Út at tekna við skitsublokki.
* Arbeiða við fotomyndum.
* Skipa fyri framsýningum.
* Arbeiða við hugskotsmenning.

Bert hugflogið setir markið fyri skapanarevnunum. Vit fylgja við í, hvat fyriferst í listaheiminum bæði í Føroyum og úti í heimi, umframt at list er partur av at fara út um skúlans gátt at hyggja at framsýningum og at vitja listafólk og søvn.

**Framtíðin:**

Miðað verður ímóti, at lærugreinin kann verða spírin, sum mennir tín listarliga samleika.

**Íverksetan**

**Endamál:**

Endamálið við tímunum er at geva tær, sum hevur hug at gera hugskot til veruleika, innlit, læring og avbjóðingar.

Hevur tú hug at arbeiða sjálvstøðugt – ja, kanska hugsar um at stovna egna fyritøku, so er  íverksetan júst til tín.

**Innihald**

Við støði í føroyska vinnulívinum og í blómandi føroysku ferðavinnuni, arbeiða vit við verkætlanum, sum gera næmingarnar sjálvstøðugar og ábyrgdarfullar. Við verkætlanum, sum eru ógvuliga líkar teim í veruliga handilslívinum.

**Tú fært m.a. at vita um:**

* Hvussu tú stovnar egna fyritøku
* Vinnulívið
* Ferðavinnuna
* Samskifti við viðskiftafólk og samstarvsfólk
* Kundarøkt
* Marknaðarføring/sølulýsing
* Ferðaleiðari
* At selja seg sjálvan sum arbeiðskraft. At skriva umsóknir og CV

Tú fært høvi at stíga fram og lýsa egnar verkætlanir.

**Framtíð**

At stovna egna fyritøku. Tú ert áhugaður at arbeiða við ferðafólki.

Arbeiði innan sølu-tænastuvinnu ella framleiðslu.

**Handverk**

**Endamál**

Handverk er til ung fólk, ið hava hug og dirvi at royna ætlanir sínar í verki.

Tú ognar tær royndir, ið gera teg betur føran fyri at velja eina lívsleið. Tú fært medábyrgd og ert uppií at leggja til rættis allar verkætlanir.

Tú verður betur brynjað/ur at taka við teimum avbjóðingum, ið vinnan og samfelagið seta tær og fyrireikað/ur at fara út í vinnuna og samfelagið.

**Innihald**

Handverk er til næmingar við áhuga í alskyns handverki, og sum hava hug at gera ætlanir sínar til veruleika.

Tær, sum:

* Dámar at arbeiða við hondunum
* Vilt royna at arbeiða við ymiskum tilfari t.d. træi, jarni og ymiskum prýðislutum
* Vilt arbeiða saman við øðrum um eina størri verkætlan

**Starvsleið**

So hugsar tú um eina yrkisleið innan handverk ella bara ert áhugað/ur í handverki, er henda vallærugreinin júst tann rætta til tín.